Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: Melléklet a 3/2006. (II. 22.) OM rendelethez
Paragraph Index: 12

4. Kiemelt fejlesztési feladatok (Kereszttantarvek) 2006/20/II. szám I. BEVEZETŐ 2006/20/II. szám ELŐSZÓ Tanterveket Magyarországon háromféle úton-módon szokás készíteni. Vagy úgy, hogy a tantervkészítő (vagy tantervkészítő csoport) a hazai hagyományokra és/vagy a pedagógiai praxis tapasztalataira épít. A másik lehetőség, hogy külföldi minták alapján dolgozik. Lehetséges mód még, hogy egy-egy tanterv (beleértendő egy adott tantárgy, egy adott iskolafok, egy adott műveltségi terület tanterve) akciókutatással, illetve az akciókutatással összefüggő – gyakran azt megelőző és/vagy követő – empirikus (mérésen, összemérésen alapuló) kutatási eredmények felhasználásával készül. És természetesen lehet ezek kombinációja is. A következőzőkben olvasható Képességfejlesztő és értékőrző kerettanterv (KÉK) előzménye és alapja az Értékközvetítő és képességfejlesztő program (ÉKP) tanterve. Az ÉKP pedig leginkább akciókutatással kimunkált tanterv (1–4., 5–8. és 9–12. évfolyamra tagolva), ebből következően többszörös kipróbáláson és rendszeres ellenőrzésen esett át. Tanterveink összeállításakor – a kutatási-kísérleti szakaszban – az iskoláskor általunk feltárt teljesítménylehetőségeit vettük alapul. Viszonylag kevésszer hagyatkoztunk a "puszta tapasztalatra", és mellőztük a külföldi tantervek adaptálásának lehetőségeit. Ez ugyanakkor nem jelentette azt, hogy nem tanulmányoztuk az európai és az Európán túli országok (pl. Japán) tanterveit. A kutatással megalapozott tantervkészítés mellett az alábbiak miatt döntöttünk. Â Előföltevésünk volt, hogy az iskoláskor szellemi tartalékai mind az érdeklődésfejlesztés, mind az absztrakt műveleti gondolkodás fejleszthetősége tekintetében messze kihasználatlanok. Â A másik ok, amely a kutatással alapozott tantervfejlesztésre inspirált bennünket, az a mai napig nyitott – és nem kellően tisztázott – kérdés, hogy a pedagógusképzés jelen keretei között végzett pedagógusok tudása hazai viszonyaink közepette – igényes továbbképzést feltételezve – miként professzionalizálható, miként javítható, tökéletesíthető egy hiteles és elviselhető iskolai praxis érdekében. Tantervíró, tantervfejlesztő munkánkban 1996–97 óta száznál több szakember vett részt. Nagy hányaduk a kutatásokban és/vagy a napi gyakorlatban egyaránt közreműködött. A tantervkészítő munkában közreműködők továbbképzések és konzultációk sorozatában sajátították el a tantervírás, valamint a tantervkritika ismeretét és műfaji tudnivalóit. Ennek köszönhető, hogy az Értékközvetítő és képességfejlesztő pedagógiát, s az arra épülő iskolai praxist megismerve egységes szerkezetű, integrációra törekvő és egyben koherens tantervet sikerült készíteni: a Képességfejlesztő és értékőrző kerettantervet, a KÉK-et. Azok számára pedig, akik a KÉK-et ténylegesen adaptálni kívánják, Tantervhasználati útmutatót állítottunk össze. A KÉK kimunkálása A Képességfejlesztő és értékőrző kerettanterv három, különböző körülmények között dolgozó intézményben készült.

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes